**FTESË PËR PJESËMARRJE**

***“Mjedisi Ligjor në Sektorin e Ndërmarrjeve Sociale: Gjetjet dhe Sfidat”***

Vendi i organizimit: OFICINA, pranë shkollës Harry Fultz

E enjte, 13 Dhjetor 2018, **Ora 09.45-13.30**

Të nderuar Kolegë,

Agjensia Rajonale e Zhvillimit, në bashkëpunim me organizatën lider, Qëndra për Promovimin e Konkurueshmërisë, organizojnë një Takim Konsultativ me temë **“Mjedisi ligjor në sektorin e Ndërmarrjeve Sociale: gjetjet dhe sfidat’’** në kuadër të Projektit me titull “Mbështetje për Organizatat e Shoqërisë Civile për të zhvilluar Ndërmarrje Sociale” financuar nga Bashkimi Evropian.

Projekti synon të inkurajojë dhe mbështesë Organizatat e Shoqërisë Civile, të interesuara për të hapur apo fuqizuar Ndërmarrjet Sociale, si iniciativa të reja që ndihmojnë vetë organizatat për të siguruar një stabilitet më të qëndrueshëm financiar në shërbim të misionit të tyre social.

Ky takim konsultativ zhvillohet në kuadër të vlerësimit të situatës ekzistuese mbi mjedisin ligjor me synim evidentimin e sfidave, vështirësive, problematikave kryesore si dhe mundësive për operimin e Ndërmarrjeve Sociale në Shqipëri.

Kemi kënaqësinë t'ju ftojmë të merrni pjesë në këtë event për të diskutuar së bashku mbi mjedisin ligjor, sfidat aktuale lidhur me kornizën ligjore, mbështetjen e duhur për ngritjen e Ndërmarrjeve Sociale përfshirë atë financiare si një komponent mjaft i rëndësishëm.

Në këtë takim janë të ftuar të marrin pjesë organizatat e shoqërisë civile, përfaqësues të institucioneve publike dhe private, përfaqësues të qeverisë dhe pushtetit vendor, institucionet financare, ndërmarrje sociale dhe partnerë të tjerë që lidhen me zhvillimin

e këtij sektori.

Ju lutem konfirmoni pjesëmarrjen tuaj me email në adresën ilirrda@albmail.com brenda datës 12 Dhjetor, 2018. Më poshtë do të gjeni programin e këtij takimi konsultativ.

Ju faleminderit,

Ilir Rëmbeci

Drejtor Ekzekutiv

TAKIM KONSULTATIV

***“Mjedisi Ligjor në Sektorin e Ndërmarrjeve Sociale: Gjetjet dhe Sfidat*”**

Vendi i organizimit: OFICINA, pranë shkollës Harry Fultz

E enjte, 13 Dhjetor 2018 **(Ora 09.45-13.30)**

|  |
| --- |
|  |
| **09:45 – 10:00** | **Hapja dhe regjistrimi i pjesëmarrësve** |
| **10:00 – 10:15**  | Hapja**Ilir Rëmbeci**, Drejtor Ekzekutiv, Agjensia Rajonale e ZhvillimitPërshkrim i shkurtër i projektit**Alida Kondi**, Drejtore Ekzekutive, Qendra për Promovimin e Konkurueshmërisë |
| **10:15 – 10:30**  | **Prezantim i shkurtër i pjesëmarrësve** |
| **10:30 – 11:10** | Sfidat e NS-ve lidhur me mjedisin ligjor dhe pengesat e kornizës ligjore – **Bashkim Sykja**, Ekspert për kuadrin ligjor të Ndërmarrjeve Sociale |
| **11:10 – 11:50** | Nevojat për të krijuar NS – **Bashkim****Sykja**, Ekspert për kuadrin ligjor të Ndërmarrjeve Sociale |
| **11:50 – 12:30** | Mbështetja financiare për NS-të – **Bashkim****Sykja**, Ekspert për kuadrin ligjor të Ndërmarrjeve Sociale |
| **12:30 – 13:30** | Kokteil |